ლუკა გუგეშაშვილი (ფეხბურთელი)

ლუკა გუგეშაშვილი (დ. 29 აპრილი, 1999) — ქართველი ფეხბურთელი, საფეხბურთო კლუბ „ატრომიტოსის“ (იჯარით „პაოკიდან“) და საქართველოს ეროვნული ნაკრების მეკარე. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში.

საკლუბო კარიერა
ლუკა გუგეშაშვილმა ეროვნულ ლიგაში პირველი შეხვედრა გორის „დილას“ შემადგენლობაში 2018 წლის 3 ოქტომბერს, ქუთაისის „ტორპედოს“ წინააღმდეგ ჩაატარა. საქართველოს პირველობის მე-19 ტურის შეხვედრა რამაზ შენგელიას სტადიონზე გაიმართა და მასპინძელთა გამარჯვებით 2–0 დამთავრდა.Torpedo Kutaisi 2–0 Dila / Erovnuli Liga. soccerway 

2018–2019 წლებში გორული კლუბის რიგებში სულ 34 მატჩი ითამაშა. 2019 წლის ნოემბერ-დეკემბერში ხუთი მატჩი ითამაშა გრანადის „რეკრეატივოში“, რის შემდეგაც ისევ „დილას“ დაუბრუნდა და 2020 წლის მარტიდან 2021 წლის ბოლომდე გორელთა მაისურით ეროვნული ლიგის ფარგლებში 51 შეხვედრა ჩაატარა.

2022 წლიდან „ყარაბაღში“ განაგრძო საკლუბო კარიერა. მისი დებიუტი აზერბაიჯანული კლუბის რიგებში იმავე წლის 1 თებერვალს, „შამახის“ წინააღმდეგ გამართულ დაპირისპირებაში, აზერბაიჯანის თასზე შედგა.Qarabag 1–0 Shamakhi / 01.02.2022. soccerway

2022 წლის 3 მაისს „ყარაბაღი“ საკუთარ მოედანზე „საბაჰს“ დაუპირისპირდა და ქულის აღება შეძლო (1–1), რაც საკმარისი აღმოჩნდა იმისთვის, რომ ლუკა გუგეშაშვილის კლუბს ქვეყნის ჩემპიონობა ისტორიაში მეცხრედ მოეპოვებინა.Qarabag 1–1 Sabah / Premyer Liqa. soccerwayგუგეშაშვილის ყარაბაღი აზერბაიჯანის ჩემპიონია

„ყარაბაღმა“ აზერბაიჯანის პირველობა 2024 წლის სეზონშიც არავის დაუთმო. ქართველი ფეხბურთელის გუნდმა მიზანს ჩემპიონატის დასრულებამდე 8 ტურით ადრე მიაღწია და „კაპაზთან“ მოგებული შეხვედრის შემდეგ, ქვეყნის ჩემპიონის ტიტული ისტორიაში მეთერთმეტედ მოიპოვა.გუგეშაშვილის ყარაბაღი აზერბაიჯანის ჩემპიონიაგუგეშაშვილი „ყარაბაღთან“ ერთად აზერბაიჯანის ჩემპიონია

2024 წლის ივლისში „ყარაბაღიდან“ საბერძნეთის სუპერლიგის მონაწილე „პანსერაიკოსში“ გადავიდა, რომელთანაც ორწლიანი კონტრაქტი გააფორმა.ლუკა გუგეშაშვილი საბერძნეთის სუპერლიგაში!

2026 წლის თებერვლის დასაწყისში ლუკა გუგეშაშვილმა საბერძნეთის სუპერლიგაში გუნდი შეიცვალა და პაოკიდან იჯარით „ატრომიტოსში“ გადავიდა. გუგეშაშვილი „პანსერაიკოსში“ შთამბეჭდავი სეზონის (33 მატჩი) შემდეგ 2025 წლის ზაფხულში პაოკში გადავიდა, თუმცა სალონიკის გუნდში მხოლოდ ერთი მატჩი ჩაატარა (თასზე „ლევადიაკოსთან“). 

სანაკრებო კარიერა
2015 წლიდან იცავდა საქართველოს სხვადასხვა ასაკობრივ ნაკრებთა ღირსებას.ლუკა გუგეშაშვილი. nakrebi.ge რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2023 წლის 23 მარტს, ბათუმში გამართულ საერთაშორისო ამხანაგურ მატჩში, მონღოლეთის ეროვნული ნაკრების წინააღმდეგ შედგა. გუგეშაშვილი მოედანზე შეხვედრის მეორე ნახევარში, გიორგი ლორიას ნაცვლად შემოვიდა.Georgia 6–1 Mongolia / Friendlies. soccerway

მიღწევები
საკლუბო
  ყარაბაღი 
 აზერბაიჯანის პრემიერლიგა: 2021–22, 2022–23, 2023–24 
 აზერბაიჯანის თასი: 2021–22
ჯილდოები
 ღირსების ორდენი: 2024ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ

რესურსები ინტერნეტში

 ლუკა გუგეშაშვილი — ეროვნული ლიგის ოფიციალურ საიტზე 
 ლუკა გუგეშაშვილი — საქართველოს ფეხბურთის ფედერაციის ოფიციალურ საიტზე

  თემატური საიტები
  90minut · EU-Football.info · FootballDatabase.eu · FootballFacts.ru · National Football Teams.com · Soccerway · Sports.ru · Transfermarkt · UEFA
  მედია
  1tv.ge · Crystalsport.ge · Lelo.ge · Sportall.ge

სქოლიო

კატეგორია:დაბადებული 29 აპრილი
კატეგორია:დაბადებული 1999
კატეგორია:ცოცხალი ადამიანები
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:გორის დილას ფეხბურთელები
კატეგორია:ბელოსტოკის იაგელონიის ფეხბურთელები
კატეგორია:აღდამის ყარაბაღის ფეხბურთელები
კატეგორია:აზერბაიჯანის საფეხბურთო პრემიერლიგის ფეხბურთელები
კატეგორია:სალონიკის პაოკის ფეხბურთელები
კატეგორია:საბერძნეთის სუპერლიგის ფეხბურთელები
კატეგორია:საქართველოს ნაკრების ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:საქართველოს ღირსების ორდენის კავალრები